cyanic-selkie/wikianc huggingface dataset:
Prinses Louise, Hertogin van Argyll
As ongetroude dogter van haar ma was Louise tussen 1866 en 1871 ’n nie-amptelike sekretaresse vir Victoria. Ondanks teenkanting van lede van die koninklike familie het Louise verlief geraak op John, die Markies van Lorne, die erfgenaam van die Hertog van Argyll. Hulle is op 21 Maart 1871 getroud. Ondanks ’n gelukkige begin het die egpaar verwyder geraak, waarskynlik weens die feit dat hulle nie kinders gehad het nie en die koningin se beperking op hul bedrywighede.
Trans Europ Express
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Bedryf deur
Netwerk
Cora Skinner
Cora Skinner (gebore 18 Junie 1985) is 'n Amerikaanse aktrise. Sy is bekend vir haar rolle in die televisiereekse The Tonight Show with Jay Leno (1992), Las Vegas (2003), Shark (2006), en Rules of Engagement (2007).
Elizabeth II van die Verenigde Koninkryk
Troonbestyging en kroning
Met Elizabeth se troonbestyging het dit moontlik gelyk dat die koningshuis die Hertog van Edinburg se naam sou hê, na aanleiding van die gebruik dat 'n vrou haar man se van met die troue aanneem. Die hertog se oom lord Mountbatten het die naam "Huis van Mountbatten" voorgestel en Philip die "Huis van Edinburg". Churchill en Elizabeth se ouma koningin Mary was ten gunste van die behoud van die naam "Huis van Windsor". Op 9 April 1952 het Elizabeth aangekondig dat die huis se naam steeds Windsor sou wees. Die hertog het gekla: "Ek is die enigste man in die land wat nie toegelaat word om sy naam aan sy eie kinders te gee nie." In 1960, ná die dood van koningin Mary in 1953 en die bedanking van Churchill in 1955, is "Mountbatten-Windsor" aanvaar vir Philip en Elizabeth se afstammelinge in die manlike lyn wat nie koninklike titels het nie.
Te midde van die voorbereidings vir die kroning het prinses Margaret vir haar suster gesê sy wil trou met Peter Townsend, 'n geskeide man wat 16 jaar ouer as sy was en twee seuns uit sy vorige huwelik gehad het. Die koningin het haar gevra om 'n jaar te wag; sy het gehoop dié liefde sou oorwaai. Senior politici was teen die huwelik en die Kerk van Engeland het nie hertroues ná 'n egskeiding toegelaat nie. As Margaret 'n burgerlike huwelik sou aangaan, sou van haar verwag word om afstand te doen van haar aanspraak op die troon. Margaret het besluit om nie met Townsend te trou nie.
Ondanks koningin Mary se dood op 24 Maart het Elizabeth se kroning voortgegaan soos beplan, want Mary het dit voor haar dood versoek. Die seremonie in die Westminster-abdy is vir die eerste keer op televisie uitgesaai. Elizabeth se rok vir die kroning is op haar versoek met die blomembleme van Statebondslande geborduur.
Voortgesette evolusie van die Statebond
Die Suezkrisis en die keuse van Eden se opvolger het in 1957 gelei tot die eerste groot persoonlike kritiek op die koningin. In 'n tydskrif wat hy besit het en waarvan die redakteur was, het lord Altrincham haar daarvan beskuldig dat sy "uit voeling" is. Altrincham is deur openbare figure gekritiseer. Ses jaar later, in 1963, het Macmillan bedank en voorgestel die koningin stel die Graaf van Home as premier aan. Sy het dié raad gevolg. Sy is weer gekritiseer omdat sy die premier aangestel het op grond van raad van 'n klein groepie ministers of 'n enkele minister. In 1965 het die Konserwatiewe 'n formele meganisme ingestel om 'n leier te kies en haar van dié plig onthef.
Mond
Die slymvlies van die monddak is stewig geheg aan die bokaak en aan die harde verhemelte (palatum durum), wat ook uit beenweefsel bestaan. Agter die harde verhemelte word die monddak voortgesit deur die sagte verhemelte (palatum mollum) Die tong (lingua) is ten volle uit spierweefsel saamgestel. 'n Deel van die tongspier begin en eindig in die tong self en bestaan uit weefselbundels wat dwars, skuins en van bo na onder loop. Die funksie van hierdie spier is om die tong se vorm te reguleer.
Ander tongspiere verbind die tong met sy omgewing. Die tong is geheg aan die tong been, die onderkaak en aan ŉ uitsteeksel van die slaapbeen (os temporalis). Die tong is ook deur ŉ aantal spiere aan die sywand van die keel geheg. Laasgenoemde groep spiere is daarvoor verantwoordelik dat die tong heeltemal beweegbaar is. Die oppervlak van die tong word deur 'n V-vormige lyn wat na vore gepunt is, in 2 verdeel. Agter die lyn, in die tongslymvlies, lê groepies limfatiese weefsel wat deel uitmaak van Waldeyer se ring, waartoe ook die neus- en keelmangels behoort.
Vaste voedsel word deur die kouproses in klein stukkies opgebreek en met speeksel vermeng. Speekselafskeiding vind reeds plaas as reaksie op die gedagte aan en die sien en reuk van voedsel. Ook mond tydens die kouproses self word speeksel afgeskei. Speeksel is alkalies en bevat die spysverteringsensiem amilase, wat stysel opbreek en aktief bly totdat dit met maagsuur in aanraking kom. Benewens die funksie by spysvertering het die speeksel ook 'n reinigende funksie deurdat dit die gebit voortdurend skoonspoel.
Elizabeth II van die Verenigde Koninkryk
Covid-19-pandemie
In haar Kersboodskap daardie jaar het sy hulde aan haar "geliefde Philip" gebring. Sy het gesê: "Daardie ondeunde, ondersoekende glinstering was teen die einde net so helder as toe ek hom die eerste keer gesien het."
Mond
Mondsiektes
Stomatitis herpetica kom veral by kinders voor. Blasies ontstaan oral op die mondslymvlies en gaan gepaard met 'n hoe koors. Die siekte word veroorsaak deur die herpes simplex-virus en genees gewoonlik vanself na 14 dae. Alleen, wat bestaan uit pynlike sweertjies wat herhaaldelik op die mondslymvlies voorkom, verskyn meestal op die wangslymvlies, die binnekant van die lippe of op die tong. Die oorsaak is onbekend en genesing tree meestal vanself na ŉ paar dae in. Ontsteekte mondhoeke kan veroorsaak word deur 'n ystergebrek of 'n gebrek aan vitamien B12.
Elizabeth II van die Verenigde Koninkryk
Openbare beeld en karakter
Op haar silwerjubileum in 1977 was die skare en vierings werklik entoesiasties, maar in die 1980's het openbare kritiek op die koningsgesin toegeneem namate die persoonlike en werklewe van Elizabeth se kinders in die media onder die loep gekom het. Haar gewildheid het in die 1990's tot op sy laagste gedaal. Onder druk van die openbare mening het sy vir die eerste keer inkomstebelasting begin betaal en Buckingham-paleis is vir die publiek oopgestel. Ontevredenheid met die monargie het 'n hoogtepunt bereik met die dood van die voormalige Prinses van Wallis, Diana. Elizabeth se persoonlike gewildheid en steun vir die monargie het egter weer toegeneem ná haar televisieboodskap aan die wêreld vyf dae ná Diana se dood.
Justin Chatwin
Justin Chatwin (gebore 31 Oktober 1982) is 'n Kanadese akteur. Hy is bekend vir sy rolle in die rolprente War of the Worlds (2005), The Invisible (2007), en Dragonball: Evolution (2009), en in die televisiereeks Shameless (2011).
Rhodos
Geografie
Die eiland Rhodos is byna soos 'n spiespunt gevorm, 79.7 km lank en 38 km breed, met 'n totale oppervlakte van ongeveer 1 400 km2 en 'n kuslyn van ongeveer 220 km. Rhodosstad is geleë aan die noordpunt van die eiland, en is ook die ligging van die antieke en huidige handelshawens. Die belangrikste lughawe is Diagoras Internasionale Lughawe (IATA-kode: RHO), geleë 14 km na die suidweste van die stad Paradisi. Die padnetwerk verlaat die stad radiaal na die oos- en weskuste.
Wat flora en fauna betref, toon Rhodos 'n groter ooreenkoms met Klein-Asië as met die res van Griekeland. Die eilandmidde is bergagtig, ylbewoon en bedek met dennewoude (Pinus brutia) en sipresse (Cupressus sempervirens). Die Rhodossiese damherte is geneties onderskeibaar van damherte elders, en is van hoë bewaringsbelang. In Petaludesvallei (Grieks vir "Vallei van die Skoenlappers"), versamel groot getalle tiermotte in die somermaande. Die bergtop van Attavyrosberg, met 'n hoogte van 1 216 m, is die hoogste punt van die eiland. Die strande is klipperig. Binnelands word lappies bewerkbare grond aangetref waar sitrusvrugte, wyndruiwe, aartappels, olywe en ander gesaaides verbou word.
Eiland Wight
Die Eiland Wight (Engels: Isle of Wight) is ’n Engelse Kanaaleiland en graafskap sowat 8 km van die suidkus van die vasteland. Dit word van die vasteland geskei deur ’n seestraat genaam die Solent. Die eiland is sedert die Victoriaanse tydperk gewild as vakansiebestemming. Dit is bekend vir sy natuurskoon en seiljagvaart.
Rhodos
Aardbewings
Bekende aardbewings sluit in die 226 v.C. aardbewing wat die Kolos van Rhodos vernietig het; een op 3 Mei 1481 wat heelwat van Rhodosstad vernietig het; en een op 26 Junie 1926.
Antieke tye
Rhodos is beset deur die Moslemmagte van Muawijah I in 672. Om en by 1090 is dit weer beset deur Moslemmagte van die Seljoekturke, kort na die Slag van Manzikert. Rhodos is verower deur die Bisantynse Keiser Alexios I Komnenos tydens die eerste kruistog.
Middeleeue
Die sterk skansmure wat deur die Orde van Malta opgerig is, het die aanslae van die Sultan van Egipte in 1444 weerstaan, asook dié van Mehmet II in 1480. Uiteindelik egter, het Rhodos geswik voor die groot weermag van Süleyman I in Desember 1522, lank na die res van die Bisantynse Ryk reeds verlore was. Die enkele oorlewende Ridders is toegelaat om hul te hervestig in Koninkryk Sisilië. Die Ridders sou later hul basis verskuif na Malta. Rhodoseiland was hierna 'n besitting van die Ottomaanse Ryk vir bykans vier eeue.
NG gemeente Woodstock
Voorgeskiedenis
Van 1849 tot 1876 het die lidmaattal stadig toegeneem, maar tussen 1876 en 1898 was daar groot groei weens "de groote verschuiving van de stedelike bevolking nabij Kaapstad, en de plattelandse bevolking hierheen getrokken ten einde een heenkome te zoeken bij de fabrieken en werkplaatsen, zodat er een groote bevolking hier kwam te wonen, en de aanstelling van vaste werkers verplichtend was". Dit was, terloops, ook die rede vir die uiteindelike ontstaan van die Laerskool Tafelberg in Woodstock, Laerskool en Hoërskool Nassau in Observatory en die Laerskool Oranje in Maitland.
Inlywing
Ná die bloeitydperk van die jare 30 en 40, het Woodstock se lidmaattal deurentyd afgeneem namate lidmate se ekonomiese stand verbeter het en hulle hul in aangename voorstede, weg van die fabrieke af, kon gaan vestig. So was daar in 1978 byvoorbeeld nog 240 belydende lidmate, maar teen 1990 net 30. Kort daarna is Woodstock by Maitland ingelyf. Deesdae huisves die kerkgebou op Regentplein, Aberdeenweg, die Woodstock Baptist Church.
Vorige leraars
Naamlys van leraars soos verstrek deur beskikbare bronne, in volgorde van bevestiging:
Michelangelo
Twee van sy bekendste beeldhouwerke, die Pietà en Dawid, is voor sy dertigste verjaardag geskep. Michelangelo het nie 'n hoë dunk van skilderkuns gehad nie, maar tog twee van die invloedrykste fresko's in die geskiedenis van Westerse kuns geskep: tonele uit Genesis op die plafon en Die Wederkoms op die altaarmuur van die Sixtynse kapel in die Vatikaan (midde-in Rome).
Dié enorme werk is eers in 1512 voltooi en die ongemaklike posisies wat Michelangelo moes inneem om die plafon te beskilder, het sy gesondheid erg geknou. Hy het geweier om van helpers gebruik te maak en het die werk alleen voltooi. Die pous is oorlede 'n paar maande nadat die werk aan die Sixtynse plafon voltooi is en Michelangelo moes voortgaan met werk aan die graftombe. Die nuwe pous, Leo X, was 'n lid van die De Medici huis en het Michelangelo se werk in 1516 onderbreek en hom na Florence gestuur om aan die grafkapel van De Medici in die Nuwe Sakristie van die kerk van St. Lorenzo te werk. Michelangelo was ook die argitek van hierdie kapel. Die bekendste beelde daarin is die rustende figure van Dag, Nag, Môre en Aand.
Søren Kierkegaard
Sy filosofiese metode is deur Sokrates en Sokratiese dialoë geïnspireer, en as deel daarvan is sommige van Kierkegaard se vroeë werke onder verskeie penname geskryf; as karakters wat hulle eie, onderskeidelike sienings bied en met mekaar komplekse gesprekke wissel.
Frances Day
Frances Day (16 Desember 1908 – 29 April 1984) was 'n Amerikaanse aktrise. Sy was bekend vir haar rolle in die rolprente The Girl from Maxim's (1933), Public Nuisance No. 1 (1936), Room for Two (1940), en While Nero Fiddled (1944).
Helen Slater
Helen Slater (gebore 15 Desember 1963) is 'n Amerikaanse aktrise en skryfster. Sy is bekend vir haar rolle in die rolprente Supergirl (1984), The Legend of Billie Jean (1985), The Secret of My Succe$s (1987), en City Slickers (1991).
Oopbronsagteware
Die beginsel van oopbronsagteware is in teenstelling met sagteware bestaande uit geslote bronkode (Engels: closed source software), soos byvoorbeeld Microsoft Windows en Internet Explorer, deurdat laasgenoemde nie vrylik in 'n leesbare formaat beskikbaar is nie en ook nie gekopieer of verander mag word nie.
Andries du Toit
Lewe
Met die vooruitsig van ‘n belangrike pos as raadgewer van M.W. Pretorius, wys Du Toit die aangebode pos van landdros van Potchefstroom van die hand en trek op 10 September 1856 na Transvaal. Voor die aankoms van sy trek in Pretoria (begin 1857) het hy reeds ‘n stuk grond ontvang wat hy in ruil vir ‘n Basoetoponie van Pretorius gekry het en dit Arcadia (later ‘n voorstad van Pretoria) gedoop. Hoewel die vooruitsig op die amp van raadgewer nooit verwesenlik word nie, trap Du Toit nogtans diep spore in die geskiedenis van Pretoria en die Z.A.R.
Roofvis
Voorbeelde
'n Paar voorbeelde ter illustrasie:
Laraine Day
Laraine Day (13 Oktober 1920 – 10 November 2007) was 'n Amerikaanse aktrise. Sy was bekend vir haar rolle in die rolprente Foreign Correspondent (1940), Bride by Mistake (1944), Those Endearing Young Charms (1945), en The Locket (1946).
Mustafa Kemal Atatürk
Mustafa Kemal Pasha (Ottomaanse Turks: مصطفى كمال پاشا Muṣṭafâ Kemâl Paşa; 1881 – 10 November 1938) was ’n Turkse weermagoffisier, revolusionêre staatsman en die stigter en eerste president van die Republiek van Turkye. Hy het later die bynaam Atatürk, "Vader van die Turke", gekry.
Hervormings
Vroue het meer regte gekry en die gebruik om hul gesigte met sluiers te bedek, is verbied. Die ingewikkelde Arabiese alfabet is deur 'n Latynse alfabet vervang, en 'n algemene onderwysstelsel is ingevoer. Die hoofstad is van Istanboel (Konstantinopel) na Ankara verskuif. Hierdie hervormings het Kemal opgevolg met 'n aantal praktiese maatreëls om die land se voorspoed te verseker.
Joshua Close
Joshua Close (gebore 31 Augustus 1981) is 'n Kanadese akteur, skrywer, en regisseur. Hy is bekend vir sy rolle in die rolprente The Exorcism of Emily Rose (2005), Diary of the Dead (2007), en The Day the Earth Stood Still (2008), en in die televisiereeks Person of Interest (2011).
Gladiolus mariae
Gladiolus mariae is 'n meerjarige geofiet wat tot die genus Gladiolus behoort. Die plant is endemies aan Guinee.
Will Conlon
Will Conlon (gebore 29 Julie 1975) is 'n Kanadese akteur en vervaardiger. Hy is bekend vir sy rolle in die televisiereekse Out with Dad (2010), Clutch (2011), Paranormal Witness (2011), en Designated Survivor (2016).
MIV
Die Menslike Immuniteitsgebreksvirus (MIV, "HIV" of Human Immunodeficiency Virus in Engels) is die virus wat Vigs (Verworwe immuniteitsgebreksindroom) veroorsaak (AIDS in Engels).
Verspreiding
Die virus word nie oorgedra deur ongebroke vel of om eetgerei met 'n besmette persoon te deel nie. Dit word ook nie oorgedra deur muskietbyte nie.
Gladiolus malvinus
Gladiolus malvinus is 'n meerjarige geofiet wat tot die genus Gladiolus behoort. Die plant is endemies aan Mpumalanga en kom tussen Dullstroom en Belfast voor. Dit het 'n voorkomsgebied van 400 km². Die plant het van sy habitat afgestaan aan die aanplant van plantasies en word tans bedreig deur indringerplante, veral die swartwattel (Acacia mearnsii).
Kaapse stokroos
Eienskappe
Die Kaapse stokroos verkies warmer toestande van meer as 7 °C en word in gematigde streke as ’n huisplant gekweek. Dit groei redelik vinnig binnenshuis, veral as dit baie lig kry.
Probleme
Te veel sonlig kan die blare bruin laat verkleur. Geel blare dui op te min lig. Wolluise kan voorkom.
Lughawe Phu Quoc
Die Lughawe se aanloopbaan is 1 500 meter lank. Die lughawe het 0,5 miljoen passasiers per jaar bedien.
Yulin
Yulin (Chinees: 玉林) is 'n stad in die Chinese outonome gebied Guangxi met 'n bevolking van 5 980 000 in 2004.
Die stad is in die suidooste van China, noord van die kus van die Suid-Chinese See, en wes van Hongkong en Macau geleë.
.gs
.gs is die agtervoegsel van domeinname van Suid-Georgië en die Suidelike Sandwicheilande.
Buckingham-paleis
Dit is die afgelope 75 jaar vergroot, grootliks deur die argitekte John Nash en Edward Blore. Buckingham-paleis het in 1837 die amptelike koninklike woning geword toe koningin Victoria die troon bestyg. Die laaste groot veranderings is in die laat 19de en vroeë 20ste eeu aangebring; dit sluit die aanbou van die oosvleuel in met die bekende balkon waarop die koninklike familie tradisioneel byeenkom om die skare buite te groet. Die paleiskapel is egter tydens die Tweede Wêreldoorlog deur ’n Duitse bom verwoes. Die Queen's Gallery is in die plek daarvan gebou en het in 1962 vir die publiek geopen met werke van die Koninklike Versameling wat daar uitgestal word.
Binnekant
Net onder die staatskamers is ’n stel minder uitspattige kamers bekend as halfamptelike kamers. Die ingang is van die marmersaal af en die kamers word gebruik vir minder formele geleenthede soos etes en private ontmoetings. Sommige kamers is na spesifieke besoekers genoem, soos die 1844-kamer, wat in dié jaar versier is vir die staatsbesoek van keiser Nikolaas I van Rusland, en die 1855-kamer, ter ere van die besoek van keiser Napoleon III van Frankryk. In die middel hiervan is die kamer waardeur duisende besoekers stap na die tuin vir die koningin se jaarlikse tuinpartye. Die koningin gebruik ’n kleiner stel kamers in die noordvleuel.
Voorstelling van debutante
’n Voorstelling deur die hof van aristokratiese jong dames aan die monarg het sedert die bewind van Edward VII plaasgevind. Dit was die jong vroue, bekend as debutante, se eerste verskyning in die openbaar as volwassenes. Hulle het volle hofkostuums gedra, met drie lang volstruisvere in hul hare. Hulle het die vertrek binnegekom, gebuig, ’n gechoreografeerde terugwaartse beweging uitgevoer en weer gebuig – alles in ’n rok met ’n sleep van ’n voorgeskrewe lengte. Ná die Tweede Wêreldoorlog is die seremonie vervang met ’n minder formele middagonthaal, sonder die buigings en hofkostuums.
Ander seremonies en funksies
Kleiner seremonies soos die ontvang van nuwe ambassadeurs vind plaas in die 1844-kamer. Die koningin hou hier ook klein etes en vergaderings met haar Geheime Raad. Groter etes vind dikwels in die musiekkamer of die staatseetkamer plaas. Alle formele geleenthede word bygewoon deur die koningin se lyfwagte in hul historiese uniforms en ander hofamptenare soos die opperkamerheer.
Die tuin, stalle en wandelhal
Aangrensend aan die paleis is die Koninklike Stalle (Royal Mews), wat ook deur Nash ontwerp is. Hier word die koninklike koetse, onder meer die Goue Staatskoets, gehou. Dié koets is in 1762 vir die eerste keer deur George III gebruik vir die parlementsopening en word sedert George IV deur die monarg gebruik vir hoofsaaklik kronings. Dit is laas gebruik met Elizabeth II se goue jubileum. Die perde wat in seremoniële optogte gebruik word, word ook hier aangehou.
Boolse algebra
Aksiomas
Die aksiomas (of postulate) van 'n wiskundige stelsel is die minimum stel van basiese definisies wat as waar beskou word vanwaar alle ander inligting oor die stelsel afgelei kan word. Die aksiomas van Boolse algebra (skakelalgebra) word in Tabel 3 gegee.
Dalton se wet
Voorbeeld
En die mol stoom in vloeistoffase is dus 60 - 4.5 = 55.5 kmol.
Korintiese helm
Literêre bewyse
Herodotus vermeld die Korintiese helm in sy Historiëe waar hy skryf oor die Machlyers en Auseërs, twee stamme wat langs die Triton-rivier in antieke Libië gewoon het (die area omvat ook 'n deel van die huidige Tunisië). Hierdie stamme het jaarliks twee groepe van die mooiste maagde gekies om 'n seremoniële geveg teen mekaar te voer. Die rituele geveg het deel uitgemaak van 'n fees ter ere van die maagdelike godin Athena. Daar is geglo dat jong vroue wat tydens hierdie ritueel aan hul wonde beswyk het oneerlik was oor hul maagdelikheid (Historiëe IV 180).
Boeing 767
Gebruik
United Airlines was in 1982 die eerste redery om die 767 in kommersiële diens te plaas. Die vliegtuig is aanvanklik op plaaslike en transkontinentale roetes gebruik, waartydens dit die betroubaarheid van sy tweemotorige uitleg bevestig het. In 1985 was die 767 die eerste tweemotorige vliegtuig om wetlike goedkeuring vir lang oorsese vlugte te ontvang. Die vliegtuig is toe gebruik om geenstopdienste op medium- tot langafstand interkontinentale roetes uit te brei. In 1986 het Boeing studies begin oor 'n hoërkapasiteit 767, wat uiteindelik gelei het tot die ontwikkeling van die 777, 'n groter wyeromptweemotorige passasierstraler. Teen die 1990's was die 767 die mees gebruikte vliegtuig vir transatlantiese vlugte tussen Noord-Amerika en Europa.
Johannes van der Walt
Herkoms en skoolopleiding
duimnael|links|220px|A.J. van der Walt, ouderling te [[Colesberg tydens die afskeiding van die Gereformeerde Kerk. Hy was na alle waarskynlik Johannes van der Walt se oupagrootjie (Cradock, 22 Augustus 1807 – distrik Middelburg, Kaap, 29 November 1880), die vader van Andries Johannes van der Walt (1833–1905), Johannes se oupa aan vaderskant.]]
Waardering
M. Jooste skryf in die Suid-Afrikaanse Biografiese Woordeboek, deel IV: “As mens was Van der Walt beginselvas, voorbeeldig en van onkreukbare karakter.” Uit 'n beëdigde verklaring wat hy op 6 Januarie 1942 afgelê het en wat dr. D.F. Malan op 2 Februarie 1942 in die Volksraad voorgelees het, het dit geblyk dat hy sterk bedenkinge teen sekere leiers (veral dr. Hans van Rensburg, hoofleier, en adv. Pat Jerling) van die Ossewabrandwag gehad het, wat hy beskuldig het van verraad teenoor die Afrikaners, maar aan die breë beginsels van die organisasie as volksbeweging het hy enduit getrou gebly. Volgens die Afrikaanse Kultuuralmanak het sy “prestasies in die stoeikryt. . . die Afrikaner aangegryp omdat Johannes volksmens was wat hom in alle opsigte met sy volk se strewe en beginsels geïdentifiseer het”.
Chalkidisiese helm
Die Chalkidisiese helm is 'n tipe helm wat gebruik is in Antieke Griekeland. Die helm was veral gewild in die vyfde en vierde eeu voor Christus.
Gebruik
Teen die tyd van Alexander die Grote is die helm nog steeds deur swaargewapende soldate, veral Hopliete ('n uitsondering hierop was die Spartane, wat die pyloshelm gedra het, wat baie makliker was om te maak), gedra. Macedoniese soldate het waarskynlik ook Chalkidisiese helms gedra. Daar word vermoed dat die helm op sy beurt aanleiding gegee het tot die Attiese helm.
Gereformeerde kerk Postmasburg
duimnael|links|300px|Die kerkraad en besoekende predikante, onder andere dr. [[Casparus de Wet (eerste ry, tweede van links), J.G.H. van der Walt (eerste ry, vierde van links) en in die tweede ry vanaf vierde van links: Pieter Bingle, Taetse Hamersma, Martinus Postma, G.H.J. Kruger, Dirk Postma en J.H. Kruger, in 1918.]]
Immergroen
Die blare van hierdie plante moet in staat wees om koue die hoof te bied. Hulle doen dit deur die verandering van stysel, wat in die stingel en blare opgeberg is, in suiker. Hierdeur word die blare se vermoë om koue te verduur aansienlik verhoog.
Rosemary DeCamp
Rosemary DeCamp (14 November 1910 – 20 Februarie 2001) was 'n Amerikaanse aktrise. Sy was bekend vir haar rolle in die rolprente This Is the Army (1943), By the Light of the Silvery Moon (1953), en 13 Ghosts (1960), en in die televisiereeks The Bob Cummings Show (1955).
Gereformeerde kerk Bethulie
Die Gereformeerde kerk Bethulie is 'n gemeente van die Gereformeerde Kerke in Suid-Afrika op die Vrystaatse dorp Bethulie.
Gerry Dee
Gerry Dee (gebore 31 Desember 1968) is 'n Kanadese skrywer, akteur, en vervaardiger. Hy is bekend vir sy rolle in die rolprente Trailer Park Boys: The Movie (2006) en Moving Day (2012), en in die televisiereekse Canada Russia '72 (2006) en Mr. D (2012).
Ken Mattingly
Thomas Kenneth Mattingly (* 17 Maart 1936 – ) is 'n voormalige Amerikaanse vlootoffisier en vlieënier, lugvaartingenieur, toetsvlieënier, adjunkadmiraal in die Amerikaanse Vloot en Nasa-ruimtevaarder. Hy was deel van die Apollo 16-, STS-4 en STS-51-C-missies. Hy sou op Apollo 13 gevlieg het maar is op kort kennisgewing onttrek weens 'n siekte wat hy vermoedelik opgedoen het. Dit blyk later 'n vals alarm te wees. Hy was later die bevelvoerder van die Apollo 16 se beheermodule. Hy is een van slegs 24 persone wat na die Maan gevlieg het. Hy was gewerf as deel van Ruimtevaardergroep 5.
Saliese wet
Nederland en Luxemburg
Dieselfde lot het dié tak egter twee dekades later in die gesig gestaar toe daar geen manlike erfgename in die Huis van Nassau oor was nie. In 1907 het Adolf se enigste seun, Guillaume IV, Groothertog van Luxemburg, ’n semi-Saliese weergawe van die wet aanvaar wat die reg van sy dogters bevestig het om hom op te volg.
Rhön
Oos-Hessiese Bergland
Die Rhön is 'n middelgebergte met 'n oppervlakte van ruim 1 500 km² (sonder afhellings) in die grensgebied van die Duitse deelstate Beiere, Hesse en Thüringen. Die bergreeks van oorwegend vulkaniese oorsprong is in die uiterste suidooste van die Oos-Hessiese Bergland geleë wat hier oor meerdere deelstate strek. Die grootste deel van sy kerngebied (in Beiere ook dele van sy nie-vulkaniese, suidelike afhelling) is in die Biosfeerreservaat Rhön (1 850 km²) geleë.
Die bergreeks se gesteentes (sand-, silt-, klei-, kalk-, mergel- en basaltsteen) dateer uit die trias en tersiêr. Die hoogste bergpiek is die Wasserkuppe (950 meter bo seevlak) in die deelstaat Hesse. In die winter lok 'n aantal skigebiede wintersporttoeriste.
Estcourt
Estcourt is 'n dorp in die weste van KwaZulu-Natal, Suid-Afrika. Die dorp lê 1 196 m bo seevlak in die heuwelagtige landskap wat die meeste van die KwaZulu-Natal Middeland oorheers. Die Drakensberg lê ongeveer 40 km wes van die dorp. In 2011 het die dorp 'n bevolking van 22 000 gehad.
Kellita Smith
Kellita Smith (gebore 15 Januarie 1969) is 'n Amerikaanse aktrise. Sy is bekend vir haar rolle in die rolprent Hair Show (2004) en in die televisiereekse The Bernie Mac Show (2001) en Z Nation (2014).
Bladwisselend
Wanneer die winter met sy koue weer aanbreek, bereik die aktiwiteite van die plant 'n laagtepunt. Eenjarige plante gaan dan gewoonlik dood en oorleef die winter in die vorm van saad. Baie meerjarige plante verloor hul blare, of hulle bogrondse dele ryp dood. Hierdie meerjarige plante oorleef die winter deurdat die knoppe wat hulle dra in die winter rus, maar in die lente weer uitgroei om nuwe lote met blare, blomme en vrugte te vorm.
Voor die blare afval, word hierdie stowwe deur die plant uit die blare onttrek en beweeg hulle deur die blaarnerwe na die stam waar hulle, tesame met stysel en ander verbindings, tot die daaropvolgende lente in die murgselle van die stam opgeberg word. Ander stowwe soos kalsium vorm egter 'n vaste deel van die blaarstruktuur, sodat hulle nie oplosbaar is nie en dus in die blare agterbly wanneer hulle afval. Sekere kruidagtige plante, soos aartappels en beet, het weer ondergrondse knolle of stoorwortels waarin hulle voedsel kan opberg.
Gladiolus menitskyi
Gladiolus menitskyi is 'n meerjarige geofiet wat tot die genus Gladiolus behoort. Die plant is inheems aan Iran en Trans-Kaukasus.
Balmoral-kasteel
Geskiedenis
Die oorspronklike huis is in 1390 deur sir William Drummond gebou. Dit het voorheen aan Robert II van Skotland (1316–1390) behoort wat ’n jaghuis in die gebied gehad het. In die 15de eeu is die landgoed verkoop aan Alexander Gordon, die 3de Graaf van Huntly. In 1662 is dit verkoop aan die Farquharsons van Invery, wat dit in 1798 aan die 2de Graaf van Fife verkoop het. Die landgoed het in 1822 deel gevorm van die kroningsbedrywighede van koning George IV. Nadat prins Albert dit gekoop het, het hy die kasteel dadelik laat vergroot. Die groter kasteel is in 1856 voltooi.
Antonie Kock
Antonie François Kock (Antonius of Antoine, plaas Bronkhorstfontein, distrik Potchefstroom, Transvaal, 20 September 1869 – Pretoria, Suid-Afrika, 13 Julie 1948) was ’n regter in die Zuid-Afrikaansche Republiek, maar het die laaste 43 jaar van sy lewe in ’n inrigting vir geestelik versteurdes deurgebring.
Candle in the Wind
Candle in the Wind (Kers in die wind) is 'n liedjie van die Britse musikant Elton John. Die teks is deur Bernie Taupin geskryf. Meer eksemplare is hiervan verkoop as enige ander album nog.
Elton John het die liedjie in 1973 opgeneem en op sy album, Goodbye Yellow Brick Road, uitgereik. Die liedjie handel oor die lewe van Marilyn Monroe, wat in 1962 (11 jaar vroeër) oorlede is. Een van die temas is dat sy deur die mense om haar uitgebuit is, wat haar laaste eensame jare op aarde gekenmerk het. Die snit verskyn in 1974 as 'n enkelspeler en behaal die 11de plek op die Britse treffersparade. In 1988 is 'n lewendige weergawe uitgereik, wat 'n 5de plek in die Verenigde Koninkryk bereik het.
Stiermarkse Grand Prix
Die Stiermarkse Grand Prix (Duits: Großer Preis der Steiermark) is 'n Formule Een-motorwedren wat slegs tweekeer by die Red Bull Ring gehou is. Die eerste ren was in 2020 aangebied, met 'n opvolgren in 2021.
Antonie Kock
In die Vryheidsoorlog
Hy het homself vermom en onder ’n vals naam na Suid-Afrika teruggekeer om verder aan die oorlog deel te neem. By Graaff-Reinet het die Britte hom gevang en aanvanklik as rebel ter dood veroordeel. Dié vonnis is later versag tot lewenslange verbanning, maar Kock kon dit regkry om uit die Umbilokamp in Durban te ontsnap.
Brett Dier
Brett Dier (gebore 14 Februarie 1990) is 'n Kanadese akteur. Hy is bekend vir sy rolle in die rolprent The New Romantic (2018) en in die televisiereekse Bomb Girls (2012), Ravenswood (2013), en Jane the Virgin (2014).
Paris Smith
Paris Smith (gebore 1 Februarie 2000) is 'n Amerikaanse aktrise. Sy is bekend vir haar rolle in die televisiereekse Modern Family (2009), Every Witch Way (2014), en Talia in the Kitchen (2015).
Blyderivierspoort-natuurreservaat
Die Mogologolo (1 794 m), Mariepskop (1 944 m) en Hebronberg (1 767 m) is massiewe rotsformasies wat gedeeltelik ingesluit is in die reservaat. Die hoogte wissel van 560 m tot 1 944 m bo seevlak. Die vakansieoorde is FH Odendaal en Swadini, laasgenoemde is slegs toeganklik vanaf die Limpopoprovinsie. Die oppervlakte beslaan ongeveer 29 000 hektaar (290 km²) wat geadministreer word deur die parkeraad van Mpumalanga.
Meteoor van Tsjeljabinsk
Binnekoms
Volgens die Russiese Aardrykskundige Genootskap het die meteoor bo Tsjeljabinsk drie ontploffings van verskillende groottes veroorsaak. Die eerste een was die kragtigste, voorafgegaan deur ’n helder flits wat ongeveer vyf sekondes geduur het.
Turkoois (mineraal)
Hierdie steen word reeds honderde jare as siersteen op die prys gestel, byvoorbeeld deur die Ou Perse of Amerika se Eerste Nasies. Die naam turkoois is afgelei van Turkye omdat dit vanuit Iran deur hierdie land Europa bereik het.
Gladiolus metallicola
Gladiolus metallicola is 'n meerjarige geofiet wat tot die genus Gladiolus behoort. Die plant is endemies aan Zimbabwe.
Chalkopiriet
Struktuur
Die struktuur is 'n geordende superstruktuur van die sfaleriet-struktuur. Dit is die argetipe van die strukturbericht-klassifikasie se E1-struktuur. Altwee die Cu- en die Fe-atome het 'n tetraëdriese omringing. Hulle vervang afwisselend die sink-atome van die sfalerietstruktuur en die eenheidsel is twee keer so groot in die c-rigting. Hierdie ordening breek die kubiese simmetrie en resulteer in 'n liggaamsgesentreerde tetragonale struktuur.
Airbus A318
duimnael|links|300px|'n [[British Airways A318 by die klein London City-lughawe]]
Rochester, New York
Rochester is 'n hawestad geleë aan die Ontariomeer in die deelstaat New York. Die Geneseerivier mond ook hier in die meer uit en daar is drie watervalle van die rivier in die stad. Die stad is 105km noordoos van Buffalo. Die administratiewe setel van Monroe County is in die stad geleë.
Sint James-paleis
Sint James-paleis (Engels: St James's Palace) is een van Londen se oudste paleise. Dit is aan Pall Mall in Londen geleë, net noord van Sint James-park.
Brug
Meeste brûe is vaste strukture. Daarteenoor is militêre brûe gewoonlik draagbaar sodat dit maklik rondbeweeg en waar nodig ontplooi kan word.
Wolluis
Eienskappe
duimnael|180px|Miere sien om na wolluise aan ’n boom. Wolluise kom wêreldwyd voor, maar veral in warmer dele. In kouer streke kom hulle dikwels in kweekhuise en ander geboue voor.
Leeds
Leeds [ˈliːdz] is 'n stad en metropolitaanse borough in Wes-Yorkshire, Noord-Engeland wat as die kulturele, finansiële en kommersiële sentrum van die stedelike gebied van Wes-Yorkshire (West Yorkshire Urban Area) met 'n bevolking van 1,5 miljoen dien.
Samantha Smith (aktrise)
Samantha Smith (gebore 4 November 1969) is 'n Amerikaanse aktrise. Sy is bekend vir haar rolle in die rolprent Transformers (2007) en in die televisiereeks Supernatural (2005).
Gereformeerde kerk Theunissen
Afstigting
Intussen het die bediening van die wykskerk te Theunissen gereeld deurgegaan, en is sake soos attestasies, belydenis van geloof, wyksverslae en finansies plaaslik behartig. Die meer gekonsolideerde bediening het tot gevolg gehad dat in 1912 'n tweede, en in 1916 'n derde wyk ingestel is, wat ook getuig van die groei in getalle. Op 'n vergadering van die kerkraad met die gemeente op 8 Augustus 1914 is 'n voorstel aanvaar dat Ventersburg genader word met die versoek om Theunissen af te stig tot 'n selfstandige gemeente. Die destydse predikant sou beroep word as konsulent teen 'n vergoeding van £10 per beurt, vier maal per jaar. Later is, vanweë onder-handelings, die voorwaarde verander na ses maal per jaar teen vergoeding van £80. Op 7 Augustus 1915 is besluit dat die raming afgeskaf word en 3 persent van alle inkomste in werking kom, mits die afstigting deurgaan. So het die onderhandelings voortgegaan tot op 22 Januarie 1916 finaal besluit is tot afstigting, en sou die eerskomende Algemene Vergadering om bekragtiging van die versoek gevra word.
Wyk Winburg
So het dan sedert 28 April 1934 aparte kerkraadsvergaderings op Winburg plaasgevind, en is sake soos attestasies, belydenis van geloof, wyksverslae en finansies behandel. Hierdie gebruik het deurgegaan tot 1947, toe weer verwag is dat die kerkraadslede van Winburg in die vergaderings te Theunissen teenwoordig sou wees. Die laaste notule is dan ook dié van die vergadering van 30 Maart 1947 op Winburg. Daar was tye dat die lidmaattal te Winburg opgebloei het tot ongeveer 60.
Vooruitgang op Theunissen
duimnael|regs|160px|Ds. [[Lourens van der Vyver|L.S. van der Vyver, leraar van 1956 tot 1960.]]
Gladiolus microspicatus
Gladiolus microspicatus is 'n meerjarige geofiet wat tot die genus Gladiolus behoort. Die plant is inheems aan die Burundi, Demokratiese Republiek die Kongo, Tanzanië en Zambië.
Marco Polo
Reise van die Polo-broers
In 1269 het die twee koopmanne die Christenstad Acre (Akko) in Sirië bereik. Daar het hulle verneem dat pous Clemens IV die vorige jaar oorlede is en dat 'n nuwe pous nog nie verkies is nie. Hulle het teruggekeer na Venesië, waar Niccoló sy seun, Marco, wat in ongeveer 1254 gebore is, vir die eerste keer gesien het.
Eifelium
Die Eifelium was van sowat 393,3 tot 387,7 miljoen jaar gelede. Dit is voorafgegaan deur die Emsium-etage/tydsnede en gevolg deur die Givetium.
Nitroverbindings
Bereiding van alifatiese nitroverbindings
'n Tweede metode behels nukleofiele substitusiereaksies tussen halogeenokoolstowwe of organosulfate met silwernitriet- of alkalienitrietsoute.
Ontploffings
Plofbare ontbinding van organiese nitroverbindings is redoksreaksies, waarin beide die oksidant (nitrogroep) en die brandstof (koolwaterstofsubstituent) binne dieselfde molekule gebind is. Die ontploffingsproses genereer hitte deur hoogs stabiele produkte te vorm, insluitend molekulêre stikstof (N2), koolstofdioksied (CO2) en water (H2O). Die ontploffingskrag van hierdie redoksreaksie word verhoog omdat hierdie stabiele produkte gasse is teen matige temperature.
Myrna Dell
Myrna Dell (5 Maart 1924 – 11 Februarie 2011) was 'n Amerikaanse aktrise. Sy was bekend vir haar rolle in die rolprente Rose of the Yukon (1949), The Lost Tribe (1949), The Furies (1950), en Ma Barker's Killer Brood (1960).
Jon Dore
Jon Dore (gebore 2 November 1975) is 'n Kanadese skrywer, akteur, en vervaardiger. Hy is bekend vir sy rolle in die rolprent Stag (2013) en in die televisiereekse The Jon Dore Television Show (2007), Hart of Dixie (2011), en Funny as Hell (2011).
Sosialistiese realisme
Agtergrond
Die 1920's, die dekade ná die Russiese Oktoberrewolusie in 1917, was in die Sowjetunie gekenmerk deur 'n groot verskeidenheid van kreatiewe en eksperimentele kuns- en literatuurstrominge. Ná die bevryding van die tsaristiese sensuur was kunstenaars entoesiasties oor die nuwe tydgees en het in 'n groot aantal nuutgestigte kunsgroepe (Russies „групповщина“, foneties „groeppofsjtsjina”) en -verenigings soos LEF, LCK en Proletkult met innoverende konsepte na vore gekom om die arbeidersliteratuur te bevorder, soms op 'n aggressiewe manier.
Vorme
In albei gevalle is nuwe inhoude, wat in ooreenstemming met die heersende beleid was, in ou literêre vorme gegiet – dikwels op 'n redelik triviale manier. Avantgardistiese digters, wat in hul poësie nuwe vorme van literêre uitdrukking ontwikkel het, of naturalistiese strominge het nie meer in hierdie konsep gepas nie. Slegs Wladimir Majakofski (1893–1930), wat in die 1920's nog deur die proletariese arbeidersdigters gekritiseer is, is vir sy werk deur Boecharin en Stalin in 1935 met die eretitel "klassieke Sowjet-digter" bekroon.
Genres en motiewe
Die Sosialistiese realisme het sy eie kenmerkende literêre genres ontwikkel soos die roman-epos (Russies Роман-Эпопея, in vakkringe soms ook "roman-epopee" genoem) waarvoor klassieke heldedigte (soos Eugen Onegin) met die burgerlike roman-genre (met werke soos "Oorlog en vrede") versmelt is. In hierdie werke is beduidende historiese tydperke met die persoonlike lotgevalle van romanhelde verbind en met groot uitvoerigheid geteken. 'n Aantal bekende skrywers het beduidende bydraes tot die nuwe genre gelewer, waaronder Aleksei Tolstoi het met sy heldedig Хождение по мукам ("Die lydensweg") en Michail Sjolochof met Тихий Дон ("Die Stille Don"). 'n Ander beduidende literêre genre van die Sosialistiese realisme, die roman, was onderverdeel in drie subgenres:
Alternatiewe literatuur
In hierdie klimaat van repressie, sensuur en sterk ideologiese dogma's kon enige literêre werk, wat hom nie by die partylyn gehou het nie, slegs ondergronds ontstaan en bestaan. Maar ondanks alle "suiwerings" in die 1930's het skrywers soos Anna Achmatowa, Ossip Mandelstam, Andrei Platonof, Michail Boelgakof en ander daarin geslaag om tydlose werke te skep, 'n wydvertakte teenstroming wat teen die literêre produkte van die Sosialistiese realisme wal gegooi het.
Cortina (musiekgroep)
Cortina is 'n Afrikaanstalige Suid-Afrikaanse popgroep. Die groep se naam is afgelei van die bekende Ford Cortina motorvoertuie. Hulle is in 2012 gekies as ambassadeurs vir die Suid-Afrikaanse Nasionale Bloeddiens se toer deur Suid-Afrika.
Capri
Capri (Italiaans: [ˈkaːpri]) is ’n rotseiland en gewilde vakansiebestemming naby die stad Napels in die suide van Italië. Capri is - as een van drie eilande in die Golf van Napels (die twee ander is Ischia en Procida) - in die Italiaanse provinsie Kampanië geleë en beslaan 'n oppervlakte van 10,4 km². Die eiland bestaan uit kalksteen en is bergagtig met steil kranse, maar het ook plat stukke. Die hoogste punt is Monte Solaro (589 meter). Daar is twee dorpe: Capri en Anacapri.
Frasnium
Die Frasnium was van sowat 382,7 tot 372,2 miljoen jaar gelede. Dit is voorafgegaan deur die Givetium-etage/tydsnede en gevolg deur die Famennium.
Sosialistiese realisme
Sosialistiese realisme in die DDR-beeldhoukuns
Met hierdie sterk simboliese beeldhoukuns het die Duitse Demokratiese Republiek sy aanspraak op die historiese en politieke erfenis van hierdie anti-fascistiese vryheidstryd bevestig. Die publikasie van Bruno Apitz (1900−1979) se roman Nackt unter Wölfen, 'n historiese verhaal wat tot sy hoogtepunt gevoer word met die aanskoulike beskrywing van dieselfde gebeurtenis, die selfbevryding van die aangehoudenes (met 'n kind as hoofkarakter ), is sorgvuldig en bewus gekies om op dieselfde dag plaas te vind soos die formele opening van die Buchenwald-monument in September 1958.
Bat'leth
Verwysings
Völker und Gruppierungen im Star-Trek-Universum
Matāʻutu
Mata-Utu is die hoofstad en grootste stad van die eilandnasie Wallis en Futuna op die eiland Uvea, 'n oorsese gebied van Frankryk in die Stille Oseaan en Oseanië. Die stad het 'n bevolking van 1 124 in 2008 gehad en 'n oppervlakte van 75,64 km².
Suid-Afrikaanse Nasionale Bloeddiens
Omstredenheid
Die SANBD was in 2004 in omstredenheid gewikkel na 'n besluit om nie meer bloed volgens ras te etiketteer nie.
Wêreldbeskouing
Weltanschauung en kognitiewe filosofie
'n Wêreldbeskouing kan uitgedruk word as die fundamentele kognitiewe, emosionele en evaluerende voorveronderstellings wat 'n groep mense maak oor die aard van dinge, en wat hulle gebruik om hul lewens te orden.
As die Sapir-Whorf-hipotese korrek is, sou die wêreldbeskouingskaart van die wêreld soortgelyk wees aan die taalkundige kaart van die wêreld. Maar dit sal ook byna ooreenstem met 'n kaart van die wêreld wat gemaak is volgens mense se musiek.
Uitwerking
Die term wêreldbeskouing dui op 'n omvattende stel menings, wat beskou word as 'n organiese eenheid, wat regoor die wêreld as die medium van die menslike bestaan dien. Wêreldbeskouing dien as 'n raamwerk vir die skep van die verskillende dimensies van menslike persepsie en ervaring soos kennis, politiek, ekonomie, godsdiens, kultuur, wetenskap en etiek. So byvoorbeeld kan die wêreldbeskouing van kousaliteit wat in een rigting, siklies of in 'n spiraal beweeg, 'n raamwerk van die wêreld skep wat hierdie stelsels van oorsaaklikheid weerspieël.
Oorsaaklikheid
'n Eenrigtingsiening van kousaliteit kom voor in sommige monoteïstiese beskouings van die wêreld met 'n begin en 'n einde en 'n enkele groot mag met 'n enkele einde (bv. die Christendom en Islam), terwyl 'n sikliese wêreldbeskouing van kousaliteit teenwoordig is in godsdienstige tradisies wat siklies en seisoenaal is en waarin die gebeure en ervarings hulself in sistematiese patrone herhaal (bv. Zoroastrisme, Mithraïsme en Hindoeïsme). Hierdie wêreldbeskouings van oorsaaklikheid is nie net onderliggend aan godsdienstige tradisies nie, maar ook ander aspekte van denke, soos die doel van geskiedkundige, politieke en ekonomiese teorieë, en stelsels soos demokrasie, outoritarisme, anargisme, kapitalisme, sosialisme en kommunisme.
NG gemeente Philipstown
NG gemeente gestig
In die begin het die jong gemeente met veel en groot probleme te kampe gehad, maar daar was nie 'n tekort aan mense wat steunpilare in die gemeente was in daardie tyd van stryd en moeilikheid nie. Onder hulle verdien veral vermelding: die ouderlinge N.S. du Plessis, R.S. du Plessis (oom Roelf) en D.H. Fourie (oom David) asook die diakens P.J. du Plessis, J.G. Visagie en B.J. van der Merwe.
Wêreldbeskouing
Eer-skaamte
Samelewings met 'n oorwegend eer-skaamte-wêreldbeskouing leer kinders om eerbare keuses te maak volgens die situasies waarin hulle hulself bevind. Kommunikasie, interpersoonlike interaksie en saketransaksies is baie verhoudinggedrewe, met elke interaksie wat 'n uitwerking op die eer-skaamtestatus van die deelnemers het. In 'n eer-skaamte-samelewing is die belangrikste doel om skaamte te vermy en deur ander mense as eervol beskou te word. Die eer-skaamte-paradigma is veral sterk in Asië en die Midde-Ooste.
Mag-vrees
Dit is nie so eenvoudig as om te sê dat elke persoon een van hierdie drie kulture verteenwoordig nie. Elke individu is eerder 'n mengsel van die drie. 'n Persoon kan byvoorbeeld grootword in 'n mag-vrees-samelewing, in 'n eer-skaamte-familie en skool toe gaan onder 'n skuld-onskuld-stelsel.
Captain Hook
Captain Hook (Afrikaans: Kaptein Haak) is 'n bose seerower met ’n metaalhaak in die plek van een van sy hande. Hy is die geswore vyand van Peter Pan in die toneelstuk en boek, Peter Pan, deur J.M. Barrie.
Aanvanklik is Hook eers aan die einde van die toneelstuk gebruik. As gevolg van die karakter se gewildheid is hy later vroeër in die storie ingeskryf.
Ford Cortina
Die Ford Cortina was 'n motorvoertuig wat vanaf 1962 tot 1982 deur die Ford Motormaatskappy vervaardig is. Vanaf 1970 was dit amper identies aan die Ford Taunus.
Rooimyt
Die rooimyt of Tetranychus urticae is ’n spesie myte wat op plante voorkom en as ’n plaag beskou word. Hulle val in die familie Tetranychidae, wat sowat 1 200 spesies insluit en honderde soorte plante eet. Hulle bly gewoonlik aan die onderkant van die blare, waar hulle soms ’n beskermende syweb spin, en rig skade aan plante aan deur die plantselle te prik.
Carol Dempster
Carol Dempster (9 Desember 1901 – 1 Februarie 1991) was 'n Amerikaanse aktrise. Sy was bekend vir haar rolle in die rolprente Dream Street (1921), One Exciting Night (1922), The White Rose (1923), en Sally of the Sawdust (1925).
Famennium
Die Famennium was van sowat 372,2 tot 358,9 miljoen jaar gelede. Dit is voorafgegaan deur die Frasnium en gevolg deur die Tournaisium, die eerste etage/tydsnede van die Karboon.
Tianjin
Tianjin (Chinees: 天津 [tʰi̯ɛ́ntɕín], afwisselend geromaniseer as Tientsin) is 'n stad in China met 'n bevolking van 12 281 600.
Wat stedelike bevolking betref, is Tianjin die vierde grootste in China, na Sjanghai, Beijing en Guangzhou. In terme van administratiewe gebiedsbevolking beklee Tianjin die vyfde plek in China. Die ommuurde stad Tianjin is in 1404 gebou. As 'n verdraghawe sedert 1860, was Tianjin 'n belangrike seehawe en poort na Beijing. Tydens die Bokser-rebellie was die stad die setel van die Tianjin-voorlopige regering. Onder die Qing-dinastie en die Republiek van China het Tianjin een van die grootste stede in die streek geword. Destyds is talle geboue en herehuise in Europese styl in toegewings gebou, waarvan baie vandag goed bewaar word. Na die stigting van die Volksrepubliek China, het Tianjin 'n depressie gely as gevolg van die beleid van die sentrale regering en 1976 Tangshan-aardbewing, maar het van die 1990's herstel. Deesdae is Tianjin 'n dubbelkernstad, met sy hoofstedelike gebied (insluitend die ou stad) geleë langs die Hai-rivier, wat met die Geel- en Yangtzerivier verbind via die Grand Canal; en Binhai, 'n aangrensende Nuwe Area stedelike kern geleë oos van die ou stad, aan die kus van die Bohaigolf. Teen die einde van 2010 het ongeveer 285 Fortune 500-maatskappye 'n basis in Binhai opgerig. Sedert 2010 het Tianjin se Yujiapu Finansiële Distrik bekend geword as "China se Manhattan" en die stad word beskou as een van die wêreld se top 100 stede, insluitend in die Global Financial Centres Index. Tianjin word deur die Globalization and World Cities Research Network as 'n Beta- (globale tweedevlak) stad gerangskik.
Klimaat
Tianjin het 'n semi-droë klimaat (Köppen BSk grens aan Dwa). Dit het 'n vier-seisoen, moeson-beïnvloede klimaat, tipies van Oos-Asië, met koue, winderige, baie droë winters wat die invloed van die uitgestrekte Siberiese antisikloon weerspieël, en warm, vogtige somers, as gevolg van die moesson. Die lente in die stad is droog en winderig, en ondervind soms sandstorms wat uit die Gobi-woestyn waai, wat vir 'n paar dae kan aanhou. Die maandelikse 24-uur gemiddelde temperatuur wissel van −3,4 °C in Januarie tot 26,8 °C in Julie, met 'n jaarlikse gemiddelde van 12,9 °C. Met maandelikse persentasie moontlike sonskyn wat wissel van 48% in Julie tot 61% in Oktober, ontvang die stad jaarliks 2 522 ure helder sonskyn. Met 'n lae jaarlikse totale neerslag van 511 mm, en byna drie-vyfdes daarvan wat in Julie en Augustus alleen voorkom, lê die stad binne die semidroë sone.